**AZ ÉN BÜKÖM**

***- HELYTÖRTÉNETI ÉRTÉKEK FOTÓN ÉS ESSZÉBEN -***

PÁLYÁZAT

A **Büki Városi Könyvtár pályázatot hirdet általános és középiskolás diákok részére.**

Büki diákként jól ismered városodat? Bizonyára sokat meséltek szüleid, nagyszüleid, tanáraid mindarról, ami szülővárosodban épült, történt, amely helytörténeti értékeket hordoz a bükiek számára.

**Kérjük, mutasd be:**

**… neked mitől kedves a városod!**

**… neked mi helytörténeti érték Bükön!**

Pályázni lehet **Bükhöz köthető helytörténeti emlék, természeti érték, nevezetes épület vagy városrészlet, népszokás, tárgyalkotás, közismert személyiség bemutatásával és egy régmúlt vagy napjainkban készült fotóval, amely kép is jól tükrözi mindazt, amit a pályamunka tartalmaz.**

Egy pályázó több pályaművel is nevezhet.

**Formai követelmény:** maximum egy gépelt A/4-es oldal + egy fotó

Kérjük, a pályamunkán tüntesd fel a neved és elérhetőségedet!

**Beküldési határidő:** 2016. november 30.

**Beküldés címe:** Büki Művelődési és Sportközpont, Könyvtár – 9737 Bük, Eötvös u. 11.

Elektronikusan: [ktar.buk@t-online.hu](mailto:ktar.buk@t-online.hu)

Az elkészült pályamunkákat **korosztályonként értékeljük**. A zsűri első, második és harmadik helyért járó díjakat, valamint különdíjakat oszt ki. A legjobb pályaműveket, a benne bemutatásra kerülő helytörténeti értékeket továbbítjuk a Büki Értéktár Bizottság felé a helyi értéktárba felvételre javasolt büki értékként.

|  |  |
| --- | --- |
|  |  |

A pályázattal kapcsolatban **bővebb információ kérhető**:  
**Haizler Lászlóné**vagy **Markó Tamásné** a [ktar.buk@t-online.hu](mailto:ktar.buk@t-online.hu) e-mail címen vagy az 06/94-558-411-es telefonszámon.